Owêl sangêt dene kopêrasi ingkang dipun adani S.I. sawatawis taun kapêngkêr punika botên dados. Pakêmpalanipun tiyang siti wau têrang dèrèng sagêd anggayuh mitulungi piyambak sarta mrentah piyambak. Wondene jalaranipun, saperangan saking para pangajênging politik wau dèrèng kathah pangrêtosipun bab ekonomi, saperangan saking tiyang-tiyang botên ngrêtos dhatêng kopêrasi, wasana para warganipun botên nêtêpi wajibipun.